กสิกรคุมเข้มปล่อยสินเชื่อคอนโดฯใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — “กสิกรไทย” ยอมรับระวังปล่อยกู้คอนโดมิเนียม เน้นผู้ประกอบการมีประสบการณ์ 
นายวศิน วณิชย์วรนันต์ รองกรรมการผู้จัดการ ธนาคารกสิกรไทย เปิดเผยว่า การให้สินเชื่อโครงการคอนโดมิเนียมของธนาคารขณะนี้ จะต้องระมัดระวังในระดับหนึ่ง โดยเฉพาะผู้ประกอบการที่ไม่มีประสบการณ์ เนื่องจากในช่วงที่ตลาดเติบโตมีผู้ประกอบการรายใหม่เข้ามาสู่ธุรกิจนี้สูงมาก
อย่างไรก็ดี เมื่อเปรียบเทียบกับปี 2540 ภาวะอสังหาริมทรัพย์ขณะนี้ยังไม่น่าเกิดฟองสบู่ ความต้องการซื้อและความต้องการขายยังอยู่ในระดับที่เหมาะสม อีกทั้งผู้ประกอบการอสังหาริมทรัพย์มีสัดส่วนหนี้ที่น้อยกว่าเมื่อเทียบกับวิกฤต ขณะที่ผู้ซื้อก็ยังมีกำลังซื้อค่อนข้างดี ธนาคารเตรียมปล่อยสินเชื่อให้กับคอนโดมิเนียมอีกรายวงเงิน 3,000 ล้านบาท 
ล่าสุด ธนาคารกสิกรไทยปล่อยกู้ร่วมกับธนาคารไทยพาณิชย์สนับสนุนการก่อสร้าง และพัฒนาศูนย์การค้าเมกา บางนา 6,500 ล้านบาท โดยแบ่งธนาคารละครึ่ง 
เมกา บางนา ตั้งอยู่บนถนนบางนาตราด กิโลเมตรที่ 8 ครอบ คลุมพื้นที่กว่า 4 แสนตารางเมตร โดยจะเป็นที่ตั้งของห้างเฟอร์นิเจอร์และของตกแต่งบ้านสัญชาติสวีเดน “อิเกีย สโตร์” จะเริ่มก่อสร้างเดือน ก.ย. 2553 และเปิดวันที่ 3 พ.ย. 2554